Το καλύτερο σπίτι που θα μπορούσαμε να έχουμε στο Ηράκλειο! Πεντακάθαρο, σε εξαιρετική τοποθεσία μπροστά σε κεντρικότατο πεζόδρομο, με τέλεια διακόσμηση, προσεγμένη φιλοξενία με πολύ ιδιαίτερες και προσωπικές πινελιές. Το σπίτι είναι πλήρως εξοπλισμένο με όλα όσα χρειάζεστε και ίσως μερικά παραπάνω που αποδεικνύουν πόσο έχουν σκεφτεί οι οικοδεσπότες κάθετι, ολοκαίνουριο, ήσυχο και άνετο. Ο φωτισμός του, τα χρώματα και όλο το στυλ δημιουργούν μια πολύ οικεία ατμόσφαιρα. Δεν θα μπορούσα να μην αναφερθώ και στους δύο καταπληκτικούς ανθρώπους που μας υποδέχτηκαν. Ευδιάθετοι πάντα, με άμεση ανταπόκριση στην επικοινωνία μας, μας υποδέχτηκαν στο σπίτι για να μας εξηγήσουν τα πάντα καθώς και να μας κατευθύνουν στο τι πρέπει να δούμε και τι να κάνουμε κατά την διαμονή μας στο Ηράκλειο. Δίκαια φέρει το χαρακτηριμό stylish, και είναι το airbnb που πρότεινα σε φίλους πριν καν φύγω από τον χώρο.